Karksi-Nuia 28. jaanuar 2025 nr

**MTÜle Mulgi Elamuskeskus toetuse eraldamine**

MTÜ Mulgi Elamuskeskus pöördus 17. oktoobril 2024. a Mulgi, Tõrva ja Viljandi Vallavalitsuse poole taotlusega toetada 2025. aastal Mulgi Elamuskeskuse tegevust Sooglemäel 150 000 euroga. Toetust vajatakse elamuskeskuse ehitamiseks võetud laenu tasumiseks aastas 27 000 eurot ja intresside tasumiseks 33 000 eurot ning keskuse haldamiseks 90 000 euro.

Aluseks võttes kohaliku omavalitsuse korralduse seaduse § 22 lõike 1 punkti 5 ning MTÜ Mulgi Elamuskeskuse taotluse 22. jaanuarist 2025. a

**Mulgi Vallavolikogu o t s u s t a b:**

1. Eralda MTÜle Mulgi Elamuskeskus toetust 10 000 (kümme tuhat) eurot elamuskeskuse tegevuse toetamisteks 2025. aasta jaanuaris ja veebruaris.
2. Raamatupidamisel kanda punktis 1 nimetatud summa MTÜ Mulgi Elamuskeskus arvelduskontole.
3. Otsus jõustub teatavakstegemisest.
4. Otsust on võimalik vaidlustada Tartu Halduskohtus 30 päeva jooksul arvates otsuse teatavakstegemisest.

(allkirjastatud digitaalselt)

Mati Ilisson

Volikogu esimees